CELEX: C2007/117/28
Language: mt
Date: 2007-05-26 00:00:00
Title: Kawża C-151/07: Talba għal deċiżjoni preliminari mressqa minn Simvoulio tis Epikrateias (Il-Greċja) fid- 19 ta' Marzu 2007 — Theologos-Grigorios Chatzithanasis vs Ypourgos Igeias kai Koinonikis Allilengis u Organismos Epangelmatikis Ekpaidefsis kai Katartisis (OEEK)

26.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 117/16
            
         Talba għal deċiżjoni preliminari mressqa minn Simvoulio tis Epikrateias (Il-Greċja) fid-19 ta' Marzu 2007 — Theologos-Grigorios Chatzithanasis vs Ypourgos Igeias kai Koinonikis Allilengis u Organismos Epangelmatikis Ekpaidefsis kai Katartisis (OEEK)
   (Kawża C-151/07)
   (2007/C 117/27)
   Lingwa tal-kawża: Il-Grieg
   Qorti tar-rinviju
   Simvoulio tis Epikrateias (Kunsill ta' l-Istat)
   Partijiet fil-kawża prinċipali
   
      Rikorrent: Theologos-Grigorios Chatzithanasis.
   
      Konvenuti: Ypourgos Igeias kai Koinonikis Allilengis (Ministru tas-saħħa u tas-solidarjetà soċjali), Organismos Epangelmatikis Ekpaidefsis kai Katartisis (Awtorità għat-tagħlim u għat-taħriġ professjonali, ΟΕΕΚ).
   Domanda preliminari
   “Meta ċittadin ta' Stat Membru, li jsostni kwalifika li taqa', fil-fehma tiegħu, fil-kamp ta' applikazzjoni tad-Direttiva tal-Kunsill tat-18 ta' Ġunju 1992, 92/51/KEE, dwar it-tieni sistema ġenerali għar-rikonoxximent ta' l-edukazzjoni u t-taħriġ professjonali sabiex tiġi ssupplimenta[ta] d-Direttiva 89/48/KEE (ĠU L 209), jitlob lill-awtoritajiet kompetenti ta' l-Istat Membru ospitanti sabiex jagħtuh il-permess li jkollu aċċess għal professjoni rregolata fit-tali Stat jew li jeżerċitaha, dawn l-awtoritajiet għandhom id-dritt, skond l-Artikoli 1, 2, 3 u 4 tad-Direttiva 92/51, interpretati fid-dawl ta' l-Artikoli 149 u 150 tat-Trattat li jistabbilixxi l-Komunità Ewropea, jiċħdu t-talba tal-persuna kkonċernata (b'hekk jeskludu b'mod assolut il-possibbiltà li dan ikollu aċċess għat-tali professjoni jew jeżerċitaha fl-Istat Membru ospitanti), għas-sempliċi raġuni li l-imsemmija kwalifika ngħatat mill-Awtorità ta' l-Istat Membru minn fejn ġej, iżda wara studji li saru fil-parti l-kbira fl-Istat Membru ospitanti u minn stabbiliment li, minkejja li jopera liberament fl-Istat Membru ospitanti, mhuwiex rikonoxxut fit-tali Stat bħala stabbiliment ta' tagħlim taħt dispożizzjoni ġenerali tal-leġiżlazzjoni tagħha.”